b'\n_START_ARTICLE_\nNosto (automaatti)\n_START_PARAGRAPH_\nNosto on Suomessa k\xc3\xa4yt\xc3\xb6ss\xc3\xa4 oleva k\xc3\xa4teisautomaattiverkosto. Nosto-k\xc3\xa4teisautomaatteja yll\xc3\xa4pit\xc3\xa4\xc3\xa4 ja operoi Nokas CMS Oy, jonka omistaa norjalainen Nokas-konserni. Nokas yll\xc3\xa4pit\xc3\xa4\xc3\xa4 automaatteja kaikissa Pohjoismaissa._NEWLINE_K\xc3\xa4teisnostot ovat mahdollisia kaikilla Visa ja MasterCard korteilla. Nosto-k\xc3\xa4teisautomaateista voi nostaa 10, 20 ja 50 euron seteleit\xc3\xa4. Tilin saldon voi tarkistaa kaikilla MasterCard-, Visa Debit- ja Electron-korteilla (tilanne marraskuu 2018). Nosto-k\xc3\xa4teisautomaattien k\xc3\xa4yt\xc3\xb6st\xc3\xa4 ei perit\xc3\xa4 asiakkaalta maksua, mutta asiakkaan pankki saattaa veloittaa k\xc3\xa4teisnostosta palvelumaksun. Mahdollinen palvelumaksu on Nosto-automaateilla sama kuin muillakin k\xc3\xa4teisautomaateilla._NEWLINE_Nosto automaattien laitteistoina k\xc3\xa4ytet\xc3\xa4\xc3\xa4n NCR:n ja Diebold-Nixdorfin valmistamia automaatteja. Ohjelmistotoimittajana on Evry ja laitteiden huollosta vastaa Fujitsu Finland Oy. Automaattiverkosto k\xc3\xa4sitt\xc3\xa4\xc3\xa4 noin 250 automaattia (tilanne Marraskuu 2018) ja kasvaa jatkuvasti.'